شه‌فه‌ق نيوز/ ئاژانس فه‌رمى هه‌واڵه‌يل ئيرانى "ئيرنا" باس له‌وه‌ كرد سعوديه‌ ره‌زامه‌نى ده‌رخستگه‌ له‌بان چگن دبلۆماسى ئيرانى ئه‌را سه‌رۆكايه‌تى نويسينگه‌ى چه‌ودێرى به‌رژه‌وه‌نديه‌يل ئيرانى له‌ شانشين سعودى، يه‌يش له‌ گاميگ ده‌گمه‌ن له‌وه‌خت بڕيان په‌يوه‌نديه‌يليان له‌ 2016 تائيسه‌.
ئاژانسه‌گه‌ له‌ زووان دبلۆماسيه‌ ئيرانيه‌گه‌و وت: سعوديه‌ رازى بويه‌ له‌بان داين ڤيزا وه‌خاتر چگن سه‌رپه‌رشكار له‌بان نويسينگه‌ى چه‌ودێرى به‌رژه‌وه‌نديه‌يل ئيرانى، يه‌يش له‌وه‌ختيگ چه‌وديره‌يل باوه‌ڕيان ئه‌وه‌سه‌ داين ڤيزا وه‌و دبلۆماسى ئيرانيه‌ جوور گام خاسيگه‌ له‌ په‌يوه‌نديه‌يل ناونى ته‌هران و رياز.
جى باسه‌، پيشبينى يه‌يش ئه‌كريه‌ێد نويسينگه‌ى ئيرانى له‌ناو باڵوێزخانه‌ى سويسرى له‌ سعوديه‌دامه‌زريه‌ێد وه‌ گووره‌ى ريككه‌فتن ئمزاكرياێ 2017، ك تائيسه‌ كاردانه‌وه‌يگ فه‌رمى سعودى له‌بان ئه‌و راپۆرت ئيرانيه‌ ده‌رنه‌كه‌فتگه‌.
